GiliGold/VAD_KnessetCorpus huggingface dataset:
דוד צור: כי בסוף, כפי שאמר ראש אח"מ, הרבה מאוד מהתיקים האלה לא מובאים אפילו לתיק חקירה וגם מצבים שראיתי בעבר, שהלכו לעסקאות טיעון רק כדי לא לחשוף את מקורות המודיעין או שיהפכו להיות חומרי חקירה, לכן זה מאוד משמעותי.
דוד צור: אני חושב שהחוק הקיים בנושא של לחימה בארגוני פשיעה כארגון פשיעה הוא מצוין, הוא נתן כלים מצוינים, הצוותים האלה שהוקמו בזמנו - - -
מני יצחקי: כוחות המשימה.
דוד צור: צוותי המשימה חשובים מאוד, כי אמרה בצדק גם היושבת-ראש, הפגיעה בפן הכלכלי הוא אולי הפגיעה הכי משמעותית שיכולה להיות לגבי ארגוני הפשיעה האלה.
דוד צור: איפה לדעתי בכל זאת קיימות הבעיות – אני חושב שהמשטרה עשתה את השינויים הארגוניים הנדרשים, הקימה את "להב 433", שזה לכאורה מה שנקרא ה-FBI המקומי.
דוד צור: אני עדיין חושב, ומני פה, אני אומר את זה לכם, אני חושב שבנושאים הטכנולוגיים המשטרה עדיין קצרה, הן בתקציב והן ביכולת שלה לממש את הפוטנציאל שיש בטכנולוגיה, מבלי להיכנס פה ליותר מדי לפרטים, לדעתי אנחנו מבינים על מה אנחנו מדברים, וזה יכול לשמש לכם, במיוחד שיהיה חיסיון גם על הכלי בסוף, יוכל לשמש לכם - -
מירי רגב: שיתוף פעולה גם עם ארגונים מודיעיניים אחרים, נדבר על זה בחסויה.
דוד צור: - - אולי להבין – קרוב מאוד לטרור.
דוד צור: היום ההבדל בין טרור שפועל אך ורק כעקרון סיכול – כי מה שאמר מני, ברגע שהוא יודע הוא מסכל – לבין משטרה, שהיא לא רק מסכלת, היא צריכה להביא את זה לתיק חקירה, זה הבדל משמעותי.
דוד צור: נאמרו פה דברים, אנחנו חיים בעולם של דימויים ותדמיות, עם כל הכבוד – ונכון שאני בא מתוך המדים ולכן גם אני כואב את המצב הזה – התדמית לכאורה כלפי המשטרה אם היא כתוצאה מחריג כזה או אחר, ובנשימה אחת אמרו פה: ניסו שחם, מנשה ארביב, אני מקווה שזה בערך כמו - - -
זבולון כלפה: לא חזרנו אחורה מדי.
דוד צור: זה בערך כמו שלביונסה יש רומן עכשיו עם אובמה, אז אני מקווה שהראיות שיש לגביהם - - -
מירי רגב: למי יש רומן עם אובמה?
דוד צור: לנשיא אובמה, לא שמעת?
דוד אזולאי: אז אני מקווה שהראיות שיש לגבי ארביב הן קצת יותר מוצקות ממה שמדובר בהם או יש כתב אישום.
מירי רגב: נדבר פה.
רז נזרי: על זה לא אדבר פה.
מירי רגב: ניסיתי לבדוק משהו עם פינטו, אבל לא הלך.
מירי רגב: אמרתי, הוא חולה, אולי הוא יחליק, לא הלך.
דוד צור: לכן אני אומר, עניין התדמיות - - -
תמר זנדברג: פרהיסטוריה.
דוד צור: חשוב לי לומר לעניין התדמיות.
דוד צור: בסוף אנחנו חיים פה בעולם של תדמיות ואנחנו תולים אנשים בכיכר עוד טרם בכלל הוכחה אפילו חפותם, גם לא אשמתם, וגם בסוף זכות החפות עומדת גם לעבריין, גם לראש עיר וגם לניצב במשטרה.
מירי רגב: לקצין משטרה.
דוד אזולאי: כן, אבל האזרח מסתכל על הקצין.
מירי רגב: רז, משפט.
מירי רגב: מני, משפט.
מירי רגב: אמרת שאתה נותן לדוד צור לדבר.
זבולון כלפה: לא, אמרתי "אחריו", סליחה.
מירי רגב: טוב, דבר, אני יכולה להגיד לך לא?
זבולון כלפה: בטח שאת לא יכולה להגיד לי לא.
רז נזרי: החליף אותך כל הבוקר.
מירי רגב: לא אגיד לו בחיים לא.
זבולון כלפה: כמה דברים.
זבולון כלפה: קודם כול סטטיסטיקה היא דבר חשוב, אבל לא נתמכר לזה יותר מדי, כי בסוף כל מקרה הוא מאה אחוז כלפי כל אחד שנחשף אליו.
מני יצחקי: מקבל.
זבולון כלפה: והאזרחים בסופו של דבר – אני אומר עוד פעם, ואני מסכים עם חלק מהדברים שנאמרו פה – תחושת הביטחון היא מרכיב משמעותי בסופו של דבר במכלול.
זבולון כלפה: זאת אומרת, זה נכון, המשטרה עושה עבודת קודש, משתדלת מאוד, באמת פועלת גם במודיעין וגם באכיפה וגם במניעה, הכול ביחד.
זבולון כלפה: אבל בסוף בסוף בסוף יש את המקרים של תחושת הביטחון, יש את המקרים של פגיעה בביטחון עצמו.
זבולון כלפה: בשבועות האחרונים התחושה היא שבעצם זה מין לוטו כזה, השאלה איפה האוטו הבא הולך להתפוצץ, בחודש-חודש וחצי האחרונים קרו כבר כמה מקרים של רכבים שאתה רואה שבעצם יש פה דרך פעולה.
מירי רגב: אפקט הדומינו, אתה לא יודע איפה זה יקרה.
זבולון כלפה: רולטה רוסית כזו הייתי אומר.
זבולון כלפה: בדברים שלך, דיברת פה, ובעצם הגדרנו את זה פה בדיון, מין שרשרת מזון כזו שמתקיימת.
זבולון כלפה: הדרך לגזור את שרשרת המזון היא בעצם להושיב – כמו שאתם עושים ביחס לפשיעה האחרת – מין שולחן עגול שכולל בתוכו את מכלול המרכיבים.
זבולון כלפה: אז פה בעצם גם את המקורות שמספקים את המזון הזה, וגם בעצם בסוף להושיב את כולם סביב שולחן אחד, ולמשך פרק זמן מסוים לשים לדבר הזה סוף.
זבולון כלפה: זאת אומרת, לגדוע את העסק הזה באיבו ולא לתת לעסק הזה להמשיך, כי הזמינות של הדבר הזה – בתור אחד שחי בצמידות להרבה בסיסים של צה"ל, אני יכול לומר שהנגישות היא רבה.
זבולון כלפה: אם אני כאזרח יכול כמעט להיכנס, ודאי לשטח המטווחים חופשי לגמרי, ובסוף נשארים שם כל מיני דברים כאלו ואחרים, - -
מירי רגב: בוא לא נעלה רעיונות.
זבולון כלפה: - - אז הדברים האלה בוודאי לא יכולים להישאר בצורה כזו אלא חייבים באמת לגדוע אותם.
זבולון כלפה: הדרך לגדוע אותם היא בשיתוף פעולה בין כלל הגורמים כדי לשים לזה סוף.
זבולון כלפה: בנושא של החקיקה פה אני מסכים, אין לי ספק שגם אנחנו נאלץ פה לשתף פעולה בשמחה רבה כדי לקדם דברים, וגם כדי ליצור דברים חדשים דרך אגב.
רז נזרי: שתי הערות קצרות בהתייחס לדברים שנאמרו, חבר הכנסת צור, לגבי העניין הטכנולוגי וכו', אמרת נכון, אכן המשטרה בהקשר הזה לא נמצאת באותו מקום שהארגונים - - - , אבל היא כן עשתה צעדים גדולים בשנים האחרונות, אני לא יודע אם בתקופתך, - -
דוד צור: מכיר.
רז נזרי: - - וגם בהשקעה של משאבים וגם במעורבות שלנו בחוק מחקרי תקשורת שעבר בשנים האחרונות ששדרג את המשטרה קדימה, וגם בחוות דעת משפטית שנתנו לגבי נושא מסוים של שיתוף פעולה בין השב"כ לבין המשטרה – לא אכנס כרגע לפרטים כאן, אבל יש גם בהקשר הזה מבחינתנו סיוע ועזרה, זו הערה ראשונה.
רז נזרי: הערה שנייה, דברים שעלו גם בדברים של שניכם – התחלתי להגיד את זה קודם – נושא המלחמה דרך הכיס, דרך הפן האזרחי זה דבר ששמנו על השולחן מזמן.
רז נזרי: מי שחושב שפותרים דברים כאלה רק דרך הליך פלילי הרי את - - - תפסו כידוע על ענייני מסים וכו'.
מירי רגב: לא, ברור.
רז נזרי: בסופו של דבר, דרך זה, כפי שאמרתי, מציקים להם, גם הרשות לאיסור הלבנת הון וגם רשות המסים ורשויות אזרחיות והפרקליטות בפן האזרחי מציקים להם, זה בשולחן - - - שנעשים כל הזמן, זה דבר לא רק שקיים בשנים האחרונות.
רז נזרי: גם היועץ וגם ראש אח"מ יודע שאנחנו עכשיו מנסים להקים מנגנון חדש נוסף בהקשרים כאלה של שולחנות עגולים, שכל גורמי רשות האכיפה ישבו כדי לקצר טווחים ליצור שפה משותפת ולא שיהיה טלפון שבור כאשר הולכים על ידע מסוים, אז משקיעים את כל האנרגיות מכל הכיוונים.
מירי רגב: מאה אחוז, תודה, רז.
מירי רגב: מני, בבקשה.
מירי רגב: חברים, שקט.
מני יצחקי: כמה נקודות ממש בקצרה.
מני יצחקי: הראשונה בהן, אני חבר בספ"ק שהוא אתיקה מוחלטת עם חברים יקרים.
מני יצחקי: האתיקה – ואני חייב לומר, מפקדים שעובדים בצורה מאוד רצינית יום וליל ונותנים את כל כולם למטרות של מדינת ישראל ומשטרת ישראל, ואני חושב שיש לנו משטרה מצוינת, ואני אומר את זה באחריות.
מני יצחקי: אני איש מודיעין ואני רואה מודיעין הרבה הרבה שנים, אני רואה את הגינה שלנו גם, ואני אומר שהיא גינה מצוינת.
מני יצחקי: זה בהקשר של הדברים שעלו בהקשר של העמיתים שלי, החברים והמערכת המשטרתית.
מירי רגב: אם הכול מצוין אין לנו לאן להשתפר.
מירי רגב: טובה, אז אתה יכול להשתפר לטובה מאוד.
מירי רגב: אם זה מצוין, לאן תשתפר?
מני יצחקי: אני מדבר על הצד האתי, על הפן האתי לגבי האירוע הנוכחי או לגבי המפגש כאן.
מני יצחקי: א', תודה שניתנה לי ההזדמנות לומר את הדברים כי כשאתה עובד יום יום ואתה מתמודד מול העניינים האלה, ואתה למעשה רק קורא את מה שנאמר ומה לכאורה קורה ואתה מבין איך הציבור מקבל את העניין הזה, אתה רוצה מאוד מאוד מאוד לבוא ולהגיד את הדברים שלך.
מירי רגב: תאמין לי, יש לך ולמפכ"ל כל שבוע הזדמנות לבוא לוועדה, רק תבואו.
מני יצחקי: כן, אבל, עכשיו אגיד את הבעיה.
מני יצחקי: הבעיה היא שאנחנו, גם אנשי חקירות וגם מודיעין, קשה לנו, באמת קשה לנו לבוא ולפתוח את הדברים לעם ישראל ולכם ולומר מה אנחנו עושים, כי אנחנו יודעים שזה יהפוך להיות יותר מסובך יום אחרי או שעה אחרי.
מני יצחקי: אני מתחייב, א', זו אחריות שלנו ואני חוזר בפעם המי יודע כמה היום פה, זו אחריות שלנו, אנחנו מסתכלים על זה היטב היטב ישירות בעיניים מול הבעיה ואנחנו נתמודד מול הבעיה.
מני יצחקי: ואמרתי גם בתחילת דברי, אין מאה אחוז, אף ארגון לא יכול להתחייב על מאה אחוז, אנחנו עושים את כל המאמצים כדי שהנושא הזה של המטענים יהיה בירידה.
מני יצחקי: אני גם חייב לומר, ואני חוזר שיש פיק, אבל אין עלייה כמותית, ואני יודע שכל אירוע הוא אירוע.
מני יצחקי: בכל אופן תודה על - - -
דוד אזולאי: נתונים, אדוני.
מירי רגב: אסכם את זה.
מירי רגב: אתה צודק, חבר הכנסת אזולאי.
מירי רגב: קודם כול אני רוצה להודות לכם, גם לרז וגם למני, שהגעתם לפה, אני מאוד מעריכה את זה ואני חושבת שככל שאתם תבואו ותדברו יותר עם הוועדה ובאמצעותנו עם הציבור, כך ייטב לתדמית המשטרה.
מירי רגב: ככל שאתם תשלחו לפה קצינים זוטרים שלא קובעים את המדיניות ולא יכולים לעמוד מול הוועדה ומול שאלות הציבור, כך יגידו שאתם מתחבאים מאחורי, במקרה הזה צה"ל ומאחורי אחרים במקרים אחרים, לכן אתם לא צריכים להתחבא מאחורי אף ארגון.
מירי רגב: אתם משטרה שעושה את מה שאתם יכולים לעשות, אתם יכולים לעשות יותר, ואתם גם שואפים לעשות יותר.
מירי רגב: בוא לוועדה, בואו לציבור ותגידו מה שאתם חושבים.
מירי רגב: ההפך, זה צריך להיות ביוזמתכם ולא בבקשה שלנו.
מירי רגב: אז קודם כול אני מודה לכם שהגעתם, אני חושבת שזה חשוב.
מירי רגב: אני רוצה להודות לשר לביטחון פנים על המכתב שהוא שלח, על זה שהוא שם את הדברים על השולחן ועל זה שהוא מוודא שגם הקצינים הבכירים ביותר יגיעו לוועדת הפנים וייתנו תשובות לוועדה.
מירי רגב: אני מאוד מכבדת את זה, אני מעריכה את זה, כי רק בדרך הזאת נוכל לקדם את הנושאים שתחת אחריות המשטרה.
מירי רגב: לגבי הנושאים שעלו כאן היום.
מירי רגב: אני מבינה שאין מאה אחוז ואין עליה, אבל אין גם ירידה, ואתם צריכים לעשות מאמץ שתהיה ירידה, שבוודאי לא תהיה עלייה, כי ברגע שזה נשאר אותו דבר, זאת בעיה.
מירי רגב: ולכן אתם הולכים לצמצם את זמינות המטענים.
מירי רגב: יפה מנהלת הוועדה, בדיון החסוי שנעשה אני מבקשת לשמוע מהם: א', מה הם עושים כדי לצמצם את זמינות המטענים; ב', אני מבקשת שיגיעו ראש אגף מבצעים או גורם אחר מהצבא לגבי המטענים, סוג המטענים וכדומה, על זה נדבר בוועדה החסויה כדי שנראה איך בעצם אנחנו יכולים לשלב בין המשטרה לבין הצבא כמו שעשינו אז עם השב"ס והשב"כ בעניין האסיר x, אני מזכירה לך, רז נזרי.
מירי רגב: אפשר לעשות את זה, ואם הכנסת צריכה להתערב, נתערב ונעשה את זה.
מירי רגב: כי אני רוצה שלמשטרה יהיו הכלים של מה שזה הגיע לחצר שלה, שתוכל לעשות את זה בצורה הטובה ביותר.
מירי רגב: אז את זה נפתור כבר בוועדה החסויה הקרובה.
מירי רגב: דבר שני, אני מבקשת שהשר לביטחון פנים יזרז את תהליכי החקיקה בתוך הכנסת, קרי, באותם מקומות שכבר זה יכול להגיע לוועדת שרים, לדין רציפות, לוועדת החוקה, לזרז את זה.
מירי רגב: לזרז כדי שהמשטרה תוכל לקבל את הכלים.
מירי רגב: והדבר הכי חשוב כרגע מכל הרשימה הזאת זה שני חוקים: אחד זה החוק של ההליך הפלילי; והדבר השני זה חוק חיסיון חומר מודיעיני.
מירי רגב: בעיני אלה שני החוקים הכי חשובים.
יואל הדר: יש פה שני שרים, גם שר הביטחון - - -
יואל הדר: צריך ששני השרים יפעלו, כי זה לא רק שר אחד.
מירי רגב: אז אם צריך שנתערב אז אתערב גם.
מירי רגב: תגיד לי במה אנחנו צריכים להתערב ואתערב, אבל צריך לקדם את הנושא הזה.
יואל הדר: בסדר גמור.
מירי רגב: הדבר הנוסף לגבי הפגיעה במרכיב הכלכלי, שזה אחד הדברים החשובים, והעלינו את זה גם בדיון שעבר.
מירי רגב: הפגיעה במרכיב הכלכלי, גם פה אני רוצה שרשות המסים, הלבנת הון, כל הגורמים האלה גם יבואו לוועדה החסויה ויציגו לנו מה הם עושים בפגיעה בפן הכלכלי.
מירי רגב: אני חושבת שזה חשוב שגם אנחנו נשמע את זה.
מירי רגב: בסופו של דבר, אני אומרת שוב, רז, בסוף זה מאמץ משותף של כל הגורמים לצאת למלחמת חורמה נגד ארגוני הפשע הפלילי, זהו, זו המטרה שלנו, וכשלוקחים מטרות אנחנו יודעים להשיג אותן.
רז נזרי: כולנו באותו צד בהקשר הזה.
מירי רגב: אנחנו צריכים להגיע למצב שאזרחי המדינה לא יהיו במין אפקט דומינו, איפה ייפול הדומינו מחר בבוקר, באיזו שכונה ומי ייפגע.
מירי רגב: אני יודעת שאתם עושים הכול, אין לנו משטרה אחרת, אני יודעת שאתם עושים את כל מה שנדרש, אבל שוב, כשאומרים שאנחנו מצוינים אין לנו לאן לשאוף.
מירי רגב: כשאנחנו אומרים שאנחנו טובים, נשאף להיות טובים מאוד.
מירי רגב: אני פותחת את ישיבת ועדת הפנים והגנת הסביבה בהצעת חוק הרשויות המקומיות (מימון בחירות) (תיקון מס' 11) (מימון בחירות חדשות), התשע"ד–2014, הכנה לקריאה שנייה ושלישית, הצעת חוק פרטית של חברי הכנסת גפני, יריב לוין.
מירי רגב: בעצם, אתם אמורים להציג את ההסכמות שהגעתם אליהן עם הממשלה.
מירי רגב: הצעת החוק הזאת מאוד רלוונטית היום.
מירי רגב: כפי שאתם יודעים, אני לא חושבת שהממשלה הכריזה על בחירות חוזרות בעשור האחרון, אלא אם כן אני טועה.
<יוסי ברון: חדשות.
מירי רגב: בחירות חוזרות חדשות.
מירי רגב: ולכן, בעצם יש איזושהי לקונה בחוק, שמדברת על כך שכשיש בחירות חוזרות חדשות, ובית-המשפט קבע, אין לנו אופציה לממן את הבחירות האלה ואנחנו חושבים שכן נכון שנאפשר לאותן מפלגות שמתמודדות מחדש, נאפשר להן לקבל על-פי חוק את מה שמגיע להן.
מירי רגב: בשתי עיריות יהיו בחירות חוזרות ב-11 במארס– האחת היא נצרת, השנייה היא בית שמש – ובעצם החוק הזה הוא לא חוק ספציפי להן, הוא חוק שיהיה חוק רוחב לכלל הבחירות בעתיד, אבל כרגע הוא מתייחס לשני המקומות האלה ולכן חשוב לנו להביא את החוק הזה כמה שיותר מהר לאישור, ועל כך אני באמת מודה גם לחבר הכנסת יריב לוין וגם לחבר הכנסת גפני, שהביאו את החוק החשוב הזה.
מירי רגב: אני מבקשת לדעת לאיזה הסכמות הגעתם עם הממשלה, איפה יש פערים.
מירי רגב: אני מברכת בברכה את עובדי עיריית ירושלים שנמצאים היום בכנסת.
מירי רגב: ברוך הבא, ברוך הבא לוועדת הפנים.
מירי רגב: חבר הכנסת גפני, בבקשה.
משה גפני: אני מודה לך על המהירות שבה החוק הזה מתנהל בוועדת הפנים, בראשותך, ובאמת יש לקונה בחוק כפי שדיברנו גם בישיבה הקודמת.
משה גפני: המדינה נכנסה לעידן חדש, שלא היה קודם.
משה גפני: אני לא זוכר מאז קום המדינה – אולי היה מקרה של ג'סר א-זרקא.
<יהודה זמרת: היה נהרייה, ב-2006.
משה גפני: היו בחירות כלליות?
דוד אזולאי: רק לרשות.
משה גפני: אז אמרתי, הפעם הראשונה שאני מכיר שיש בחירות כלליות חדשות לגמרי - - -
<יוסי ברון: כולל למועצה.
משה גפני: בחירות כלליות, כשיש בחירות גם למועצת העיר בשתי ערים גדולות – גם בנצרת וגם בבית שמש.
<גלעד קרן: בנצרת זה רק לראש הרשות.
מירי רגב: בנצרת זה לראש הרשות.
<יוסי ברון: בבית שמש זה כולל המועצה.
משה גפני: בבית שמש זה כולל המועצה.
משה גפני: על כל פנים, זה עידן חדש שבו ככל הנראה אנחנו נידרש לעניין הזה – נקווה שלא, אבל נידרש לעניין הזה ככל הנראה בעידן הזה.
משה גפני: התברר באמת לכולנו – בעיקר לראשי הסיעות – שיש לקונה בחוק, אין לעניין הזה פתרון.
משה גפני: ואז התקיים כאן דיון מאוד נוקב לגבי המהות של הבחירות החוזרות הללו – האם אנחנו מדברים על מערכת בחירות אחת שהתחילה בבחירות הקודמות וממשיכה עכשיו, ולכן המודד הקובע של מספר המנדטים וכל מה שנלווה לעניין הזה זה רק הבחירות החוזרות, או המשמעות של העניין, שמדובר על שתי מערכות בחירות – אחת התקיימה ונפסלה, ואחת מתקיימת מחדש – והיה ויכוח בינינו לבין משרד הפנים, בעיקר הייעוץ המשפטי.
משה גפני: משרד הפנים טען שבית-המשפט פסל את הבחירות הקודמות, ולכן אי-אפשר לדון עליהן מבחינת עניין התשלום לפי מספר המנדטים אלא אך ורק לפי הבחירות החדשות.
משה גפני: אנחנו טענו לא כך.
משה גפני: אנחנו טענו שרוב מוחלט של הסיעות ושל האנשים, המפלגות שהתמודדו בבחירות הקודמות, הם לא עשו עוול, לא עשו שום דבר, הייתה להם מערכת בחירות רגילה, הם הוציאו את הכסף שמותר על-פי חוק, הם עשו את הנדרש מהם, והספקים שסיפקו להם גם את הפרסום וגם כל הדברים שנעשים במערכת בחירות, עכשיו יצטרכו לחכות זמן רב אם אנחנו ממתינים בגלל סיעה אחת, או שבסוף יתברר שבכלל לא, יצטרכו להמתין על לא עוול בכפם.
משה גפני: בסופו של דבר כמו תמיד, אני על כל פנים נכנעתי לעמדה המשפטית של משרד הפנים ושל משרד המשפטים וקיבלנו את העניין הזה, אני קיבלתי את העניין הזה.
משה גפני: חבר הכנסת יריב לוין, ששותף איתי בתהליך כאן אמר לי גם כן, המהירות פה היא קריטית מכיוון שאנחנו מדברים על דברים שצריכים להשלים את החוק במהירות האפשרית, ולכן הסכמתי לעניין הזה, וכאן התעורר ויכוח.
משה גפני: אם אכן אנחנו מקבלים את הגישה הזאת, והגישה אומרת שהבחירות הן בעצם הבחירות שהתקיימו עכשיו, צריך למחוק בחוק את המשך המשפט, שכאשר דנים על תשלום המנדטים זה צריך להיות לפי הבחירות החדשות ולא לפי הבחירות הישנות.
משה גפני: אי-אפשר להחזיק את המקל בשני הקצוות ולומר שהבחירות הן בחירות שמתקיימות עכשיו אבל המימון יהיה לפי המימון הקודם, והמימון הקודם הוא מימון יותר נמוך, כאשר בינתיים נתקיימו בחירות בערד, ובערד המימון נעשה על-פי התשלום החדש.
משה גפני: יש עוד כמה פרטים אבל הפרטים האלה הם פחות חשובים, נדבר אולי בהמשך אבל קודם כול לגבי העיקרון.
משה גפני: אני סבור שאם אכן מדובר על בחירות חדשות כפי שאתם טוענים, ואנחנו נקבל את זה, אז המימון צריך להיות לפי הבחירות החדשות, אי-אפשר להחזיק את המקל בשני הקצוות.
משה גפני: זה בעיקר הוויכוח שאותו צריך להשלים.
דוד אזולאי: מה ההבדל במימון של בחירות חדשות למימון של בחירות ישנות?
מירי רגב: גובה המימון, אני מבינה.
משה גפני: הייתה הוראת שעה שהפחיתו את גובה המימון, וזה הסתיים בין הבחירות הישנות לבחירות החדשות.
משה גפני: בינתיים היו בחירות בערד, וגובה המימון – מכיוון שהוראת השעה הסתיימה – הוא לפי גובה המימון הרגיל שהיה בעבר.
משה גפני: הוא גבוה יותר.
מירי רגב: כרגע בעצם הוויכוח שלנו על נושא אחד בלבד – גובה המימון.
משה גפני: יש פרטים קטנים שהם פחות חשובים.
מירי רגב: אנחנו ביקשנו 100%, המשרד - - -
<יהודה זמרת: גובה יחידת המימון.
<יהודה זמרת: הוא היה 44.
משה גפני: גברתי היושבת-ראש, הייתה הוראת שעה שמפחיתים את המימון.
משה גפני: הוראת השעה הסתיימה לפני מספר שבועות.
<עמי ברקוביץ: ב-22 באוקטובר.
משה גפני: ואז, אם אנחנו הולכים לפי הבחירות הישנות, אז המימון ליחידה הוא נמוך יותר.
משה גפני: אם אנחנו הולכים לפי בחירות חדשות, המימון גבוה יותר.
משה גפני: בינתיים, לאחר שהסתיימה הוראת השעה, התקיימו בחירות בערד, והמימון היה לפי המימון הגבוה יותר ליחידה.
מירי רגב: לפי החדשות.
משה גפני: כן, ואי-אפשר להחזיק את המקל בשני הקצוות.
מירי רגב: אז עכשיו הממשלה בעצם רוצה מימון ליחידה לפי הבחירות הישנות.
<יוסי ברון: לא, ההפך, החדשות.
<קריאה: לא, הישנות.
מירי רגב: חברים, שיהיה פה שקט כי אנחנו הולכים להצבעה היום.
משה גפני: הישנות, הישנות.
מירי רגב: היועץ המשפטי לוועדה, בבקשה תגיד לי באופן ברור ומוסדר איפה נקודת המחלוקת בינינו לבין הממשלה.
<גלעד קרן: נקודת המחלוקת כרגע היא מהו גובה יחידת המימון הבסיסית.
<גלעד קרן: עד ה-22 באוקטובר גובה יחידת המימון היה 42 שקלים חדשים.
מירי רגב: שלום לממלא-מקום המנכ"ל.
מירי רגב: בוא, מבקר המדינה, חסרת לי.
<גלעד קרן: גובה יחידת המימון בבחירות הכלליות האחרונות שהיו במדינה היה 42 שקלים חדשים.
<גלעד קרן: ההצעה כרגע שעברה בקריאה ראשונה, ועמדת הממשלה גם כפי שאני מבין, זה שאחוז המימון שאנחנו ניתן בבחירות החדשות יהיה בערך 160% או 180%, מה שיוחלט.
משה גפני: 180%.
משה גפני: זה מה שהכנסת החליטה בקריאה הראשונה.
<גלעד קרן: 180% מאותה יחידה, 42.
<גלעד קרן: זאת ההצעה כרגע.
דוד אזולאי: אני שואל, 180% ממה?
דוד אזולאי: מה-42 ליחידה?
<גלעד קרן: כן, כן.
<גלעד קרן: 180%, כשהיחידה לפיה מחשבים היא 42 שקלים חדשים.
<עמי ברקוביץ: לפי היחידה המקורית.
<גלעד קרן: זאת ההצעה המקורית.
מירי רגב: ומה בעצם רוצה חבר הכנסת גפני?
<גלעד קרן: היוזמים מבקשים שהמימון יהיה על-פי היחידה החדשה, שהיא כמעט כפולה במספר.
מירי רגב: בעצם 300%.
מירי רגב: לא 180%, אלא 300%.
<גלעד קרן: נכון, וחשוב שהאוצר אולי ייתן את המספרים.
<חנה רותם: זה 74 מול 42.
<חנה רותם: ממשרד מבקר המדינה.
<גלעד קרן: חשוב לשמוע את האוצר, לשמוע את המשמעויות בשקלים.
מירי רגב: נציג האוצר כאן?
<יוסי עדס: יוסי עדס, רפרנט פנים, אגף תקציבים, משרד האוצר.
<יוסי עדס: לפי מה שקיבלתי ממשרד הפנים, סך המימון – אם הבחירות הראשונות בבית שמש לא היו נפסלות – סך המימון היה עומד על 2.2 מיליון שקלים.
<יוסי עדס: אלה הנתונים שקיבלתי ממשרד הפנים.
<יוסי עדס: בהתאם לכך, אם אנחנו מחשבים 80% תוספת על זה, אנחנו מקבלים תוספת של 1.76 מיליון, שזה המשמעות הכספית.
<יוסי עדס: אם אנחנו עושים את זה לפי יחידת המימון, אנחנו מקבלים תוספת גבוהה משמעותית שהיא כמעט פי-שניים, סך הכול כשלושה מיליון שקלים.
<גלעד קרן: התוספת.
חנא סוייד: שלושה מיליון למה?
מירי רגב: אתה יכול לדבר איתי באחוזים?
מירי רגב: כשנוח לכם אתם מדברים במספרים, כשנוח לכם אתם מדברים באחוזים.
מירי רגב: דבר איתי לפי יחידות, תגדיר לי כמה תוספת אתם נותנים.
דוד אזולאי: מירי, יש פה כמה מושגים – או שזה יחידה או שזה אחוזים.
מירי רגב: יחידה, או שזה אחוזים, או שזה מספר.
מירי רגב: אתם רוצים לבלבל אותנו.
חנא סוייד: השלושה מיליון, למי הם?
<יוסי עדס: זה לרשימות שהתמודדו בבחירות וזכו.
חנא סוייד: באיזה בחירות?
<יוסי עדס: בבחירות בבית שמש שזכו בתוצאות הסופיות.
חנא סוייד: אבל לא מדובר רק בבית שמש.
חנא סוייד: פה מדובר בחוק כללי.
<יהודה זמרת: הוא מדגים את זה מקרה על בית שמש.
<יוסי עדס: מקרה בית שמש זה מקרה ודאי שאנחנו יודעים כרגע שבמידה שהחוק הזה עובר, אלה העלויות המיידיות והממשיות.
חנא סוייד: יש גם את נצרת.
<יוסי עדס: נצרת זה ראש רשות, אלה סכומים אחרים.
<גלעד קרן: מה ההבדל באחוזים ובסכומים בין ההצעה כפי שהיא מונחת כרגע לבין ההצעה שמציע חבר הכנסת גפני?
<יוסי עדס: ההבדל הוא כמעט פי-שניים, ההבדל הוא של 76% תוספת.
<גלעד קרן: בשקלים.
<יוסי עדס: בשקלים זה 1.3 מיליון בערך.
<גלעד קרן: תוספת.
<יוסי עדס: תוספת.
מירי רגב: זו עמדת הממשלה?
<יוסי עדס: עמדת הממשלה היא כמו הנוסח שעבר בקריאה ראשונה, שזה צריך להיות לפי יחידת המימון הישנה.
משה גפני: לא, זו הטעיה.
משה גפני: זו הטעיה.
מירי רגב: ההצעה שעברה, היא לא דיברה על כסף, היא דיברה על 180%.
<עמי ברקוביץ: 180% ממה?
<עמי ברקוביץ: מסכום המימון המקורי.
מירי רגב: מסכום יחידת המימון הישנה.
מירי רגב: זה מה שעבר.
<עמי ברקוביץ: לכן, זו עמדת הממשלה וצריך ללכת על היחידה המקורית.
משה גפני: יש פה הטעיה.
מירי רגב: אתם רוצים 180% מיחידת המימון החדשה.
משה גפני: קודם כול, אני רוצה להגיד – יש פה הטעיה מכיוון שלא דובר על העניין הזה.
משה גפני: אני דיברתי עם שר הפנים בעקבות הישיבה, מירי, כפי שאת גם ביקשת ממני.
מירי רגב: יריב.
יריב לוין: אני הולך להצביע בוועדת החוקה.
מירי רגב: רגע, אבל אתה צריך להצביע גם פה.
יריב לוין: אמרתי למוישה.
יריב לוין: צריך להגיע לאיזושהי פשרה, אין דרך אחרת.
משה גפני: פשרה, בסדר, נציע אותה.
משה גפני: על כל פנים, אני דיברתי עם גדעון סער בשיחת ועידה עם שר הפנים ועם היועץ המשפטי, עם יהודה זמרת.
משה גפני: דיברנו על העניין הזה, היה מדובר על זה שאנחנו הולכים לפי יחידת המימון החדשה – נדמה לי שגם יהודה זמרת אמר את זה, וזה גם מתחייב.
מירי רגב: יהודה זמרת, נא עדכן אותנו מה אתה הבנת משיחת הוועידה עם שר הפנים.
<יהודה זמרת: אני אמרתי אז שצריך לבדוק.
<יהודה זמרת: אני לא זכרתי את החלטת ועדת שרים, אחר כך הלכתי לבדוק את החלטת ועדת שרים, והיא דיברה על יחידת מימון ישנה.
מירי רגב: זאת אומרת, ששר הפנים – כשאתה פה מייצג את עמדתו של שר הפנים – שר הפנים תומך בעמדת ועדת שרים?
<יהודה זמרת: לא, אני כפוף להחלטת ועדת שרים לחקיקה.
מירי רגב: עזוב מה אתה כפוף.
מירי רגב: שאלתי אותך האם השר רוצה להתגמש או האם השר מבחינתך, יחד עם שר האוצר ויחד עם המשפטים – משפטים לא רלוונטי פה פחות או יותר - - -
מירי רגב: המשפטים, בעצם אתם מחויבים ל-180% של יחידת הבחירות הישנה, ואתם לא מוכנים להגיע לפשרה עם היוזמים.
<עמי ברקוביץ: יש לזה גם הצדקה עניינית מאחר שהבחירות מבחינתנו לא הסתיימו אלא זו מערכת אחת.
<עמי ברקוביץ: הדעת נותנת שזה ייגזר לפי הסכום המקורי, להבדיל ממה שנאמר כאן.
דוד אזולאי: זאת לא מערכת אחת, זה שתי מערכות.
מירי רגב: אלה שתי מערכות נפרדות.
<עמי ברקוביץ: לא נכון.
<עמי ברקוביץ: זו מערכת אחת נמשכת.
מירי רגב: חבר הכנסת גפני, אני את דעתי אמרתי לך בדיון הקודם.
מירי רגב: אתה הגעת להסכמות עם הממשלה, ואני לא רציתי להיכנס ביניכם.
מירי רגב: אני אמרתי לך גם אז – חושבת שצריך להתייחס לזה כשתי מערכות נפרדות.
מירי רגב: אתה קיבלת את המלצת הממשלה, ולכן הצבענו על המלצת הממשלה.
מירי רגב: בואו תגידו לי עכשיו מה אתם רוצים, האם להצביע על המלצת הממשלה שאתם ביקשתם אותה, או מחדש.
משה גפני: אני לא מקבל את העניין הזה של ועדת שרים.
משה גפני: ועדת שרים לא דנה על העניין הזה בכלל.
משה גפני: אני מרגיש די הטעיה.
משה גפני: דיברתי עם שר הפנים, אני יודע את עמדתו; יהודה זמרת, גם אתה יודע את עמדתו, אבל נניח לעניין הזה.
משה גפני: אני מציע כך, גם כיוון שדיברתי עם יריב לוין ואני חושב שזו תהיה פשרה הוגנת.
משה גפני: ה-100% ילך על-פי המימון הקודם, וה-80% הנוספים ילך על-פי המימון החדש.
משה גפני: בסופו של דבר, באופן פרקטי, ה-100% הולך על הבחירות הקודמות, ה-80% הולך על הבחירות החדשות.
משה גפני: בבחירות החדשות יש את המימון החדש, ואני מציע את זה בתור פשרה.
<עמי ברקוביץ: אתה יכול להסביר מה זה שונה מההצעה המקורית שלכם?
<עמי ברקוביץ: הרי ה-100% חייב ללכת לפי הבחירות הישנות.
משה גפני: ההצעה הישנה שלנו זה 100% על הבחירות החדשות גם.
משה גפני: ירדתי מזה.
<דנה יפה: אבל זה לא תוספת של 80%.
<דנה יפה: זה תוספת של 160%.
מירי רגב: לא, של 80%.
משה גפני: אתם יודעים מה, אתם יכולים ללכת ייקוב הדין את ההר.
משה גפני: אני לא מחויב לממשלה בעניין של גובה המימון.
<דנה יפה: נכון, אתה לא מחויב.
<עמי ברקוביץ: בסדר, אתה לא מחויב לשום דבר.
משה גפני: אני מחויב לכל, עובדה שבישיבה הקודמת אמרו ועדת שרים, אני קיבלתי את מה שהיושבת-ראש בסופו של דבר הצביעה, אף על פי שעמדתה הייתה שונה, היא אמרה שצריך ללכת על 100% ו-100%.
משה גפני: קיבלתי את העמדה הזאת והלכנו על-פי מה שאתם אמרתם, בניגוד לעמדת מבקר המדינה.
משה גפני: אני מציע עכשיו פשרה על דבר שלגביו לא הייתה שום החלטה ושום הסכמה.
משה גפני: על כל פנים, מבחינתי זו הטעיה, אני גם שוחחתי עם שר הפנים.
משה גפני: שר הפנים מייצג את הממשלה בעניין הזה.
<עמי ברקוביץ: עמדת ועדת שרים מייצגת את הממשלה.
משה גפני: בסדר, מה זה משנה.
משה גפני: אני מבקש ממך, גברתי היושבת-ראש, ללכת על הפשרה הזאת, כשהפשרה אומרת שמה שהיה בבחירות הקודמות זה היה עדיין על-פי המימון הקודם, שזה ה-100%, ילך על-פי המימון הישן; הבחירות החדשות שעליהן מדובר על 80%, ילך על-פי המימון החדש.
משה גפני: אני מבקש על זה להצביע.
דוד אזולאי: מה הפער?
<עמי ברקוביץ: נצטרך להחזיר את זה לוועדת שרים.
<יוסי עדס: גם ה-80% זה כבר מעבר למה ששר הפנים הציע במליאה.
<יוסי עדס: במליאה הוא דיבר על - -
מירי רגב: 70%.
<יוסי עדס: - - 60%–70%, הוועדה הצביעה על 80%, שזה מעבר.
<יוסי עדס: זה כבר גידול מעבר לסכום שדובר עליו בוועדת שרים.
<דנה יפה: זה כאילו תוספת של 160%, בפועל, ולא 80%.
<עמי ברקוביץ: צריך להחזיר את זה לוועדת שרים.
מירי רגב: חבר הכנסת גפני, אני מציעה לצאת להפסקה.
מירי רגב: נשב עם הממשלה לקבל החלטה, כי תראה – אין לי בעיה להצביע על ההצעה שלכם.
מירי רגב: אמרתי לכם כבר מראש, אני הייתי משנה את זה כבר בקריאה הראשונה.
מירי רגב: לא רציתם, הלכתי אתכם, אתך ועם יריב לוין.
מירי רגב: אבל, אתה צריך להבין שאם אנחנו מצביעים על ה-100% פלוס 80%, מעבר - כי כבר אמרנו מראש 80%, וגם לזה שר האוצר מתנגד, אבל אמרנו, את זה עוד איכשהו נצליח להחיל - אם נלך על ה-100% פלוס 80%, כמו שאני מבינה את עמדת הממשלה, הם ילכו לערר, זאת אומרת יביאו ערר לוועדת שרים, וזה תוקע את כל החוק הזה, החוק הזה לא יצליח להגיע ל-11 במארס.
דוד אזולאי: אני חושב שההצעה של חבר הכנסת גפני - - -
מירי רגב: לא, ההצעה של חבר הכנסת גפני היא לא מתואמת עם הממשלה, גם ה-80% לא מתואם עם הממשלה, ואני הלכתי לקראת ב-80%.